techiaith/cofnodycynulliad_en-cy huggingface dataset:
English: Welcome back, all, to the second session of this morning's meeting of the Health, Social Care and Sport Committee here in the Senedd. We've now reached item 3 and a continuation of our one-day inquiry into community and district nursing services. This is an evidence session with representatives of local health boards. Welcome to the three of you. We've just had an evidence session with the RCN. We have received your background papers, and thank you very much for those. I'm very pleased to welcome to the table, therefore, Rhiannon Jones, director of nursing at Powys Teaching Local Health Board; Lesley Lewis, head of nursing, primary care and localities, Cwm Taf Local Health Board. Good morning. And also Jo Webber, head of nursing for primary and community division, Aneurin Bevan Local Health Board. Good morning to the three of you. As I said, we've received your written evidence beforehand and, as usual, we'll go straight into questions. We have an hour and a number of questions, but nothing too difficult. David.
Welsh: Croeso nôl, bawb, i ail adran y bore y Pwyllgor Iechyd, Gofal Cymdeithasol a Chwaraeon yma yn y Senedd. Dŷn ni wedi cyrraedd eitem 3 erbyn nawr a pharhad ein hymchwiliad undydd ni i mewn i wasanaethau nyrsio cymunedol a nyrsio ardal. Dyma sesiwn dystiolaeth gyda chynrychiolwyr byrddau iechyd lleol. Croeso i'r tair ohonoch chi. Dŷn ni newydd gael sesiwn dystiolaeth efo'r Coleg Nyrsio Brenhinol. Dŷn ni wedi derbyn eich papurau cefndirol, a diolch yn fawr iawn i chi am hynny. Dwi'n falch iawn i groesawu i'r bwrdd, felly, Rhiannon Jones, cyfarwyddwr nyrsio, Bwrdd Iechyd Lleol Addysgu Powys; Lesley Lewis, pennaeth nyrsio, gofal sylfaenol ac ardaloedd, Bwrdd Iechyd Lleol Cwm Taf. Bore da. A hefyd Jo Webber, pennaeth nyrsio ar gyfer yr is-adran gofal sylfaenol a chymunedol, Bwrdd Iechyd Lleol Aneurin Bevan. Bore da i'r tair ohonoch chi. Fel dwi'n dweud, dŷn ni wedi derbyn eich tystiolaeth ysgrifenedig ymlaen llaw, ac felly, yn ôl ein harfer, awn ni'n syth i mewn i gwestiynau. Mae gyda ni awr ac mae gyda ni nifer helaeth o gwestiynau, ond dim byd rhy anodd. David.
English: Happy? Any other questions?
Welsh: Hapus? Unrhyw gwestiynau eraill?
English: Great. That's the end of the session. Thank you very much for answering the questions in such a great manner, and also, as I've already said, thank you for the paper that was submitted beforehand. So, thank you very much for that. I can confirm that you will receive a transcript of these discussions to check for factual accuracy. So, with those few words, thank you very much. I can announce to my fellow members that that's the end of the morning session. The afternoon session will begin at 12.30 p.m. Thank you very much.
Welsh: Grêt. Dyna ddiwedd y sesiwn. Diolch yn fawr iawn i chi am ateb y cwestiynau mor fendigedig, a hefyd, fel dwi wedi ei ddweud eisoes, am y papur gafodd ei gyflwyno ymlaen llaw. Felly, diolch yn fawr iawn i chi am hynna. Hefyd, gallaf i gadarnhau y byddwch chi'n derbyn trawsgrifiad o'r trafodaethau yma er mwyn ichi allu gwirio eu bod nhw'n ffeithiol gywir. Ond, gyda chymaint â hynna o ragymadrodd, diolch yn fawr iawn i chi. Gallaf i gyhoeddi i fy nghyd-aelodau i mai dyna ddiwedd ein sesiwn y bore. Felly, bydd sesiwn y prynhawn yn dechrau am 12.30 p.m. Diolch yn fawr.
English: Can I welcome everyone back to the afternoon session of the Health, Social, Care and Sport Committee here in the Senedd? We have reached item 4 now, which is a continuation of our one-day inquiry into community and district nursing services. This is an evidence session with Welsh Government officials. So, I am very pleased to welcome Dr Andrew Goodall, who is director general for health and social services and also chief executive of NHS Wales, on behalf of the Welsh Government - welcome - and also Professor Jean White, chief nursing officer and nurse director of NHS Wales, Welsh Government - welcome - and also Paul Labourne, who is a nursing officer, primary and integrated care, Welsh Government. Welcome to all three of you. As usual, thank you very much for your written evidence that has been submitted beforehand. Based on that and a number of other pieces of evidence, we will go straight into questions, I think. So, David Rees to start.
Welsh: A allaf groesawu pawb yn ôl i sesiwn y prynhawn o'r Pwyllgor Iechyd, Gofal Cymdeithasol a Chwaraeon yma yn y Senedd? Rŷm ni wedi cyrraedd eitem 4 erbyn rŵan - parhad efo'n hymchwiliad undydd i mewn i wasanaethau nyrsio cymunedol a nyrsio ardal. Mae hon yn sesiwn dystiolaeth gyda swyddogion Llywodraeth Cymru. Felly, i'r perwyl hwnnw, dwi'n falch iawn i groesawu Dr Andrew Goodall, cyfarwyddwr cyffredinol ar gyfer iechyd a gwasanaethau cymdeithasol a hefyd prif weithredwr y gwasanaeth iechyd yng Nghymru, ar ran Llywodraeth Cymru - croeso - a hefyd yr Athro Jean White, prif swyddog nyrsio a chyfarwyddwr nyrsio gwasanaeth iechyd gwladol Cymru, Llywodraeth Cymru - croeso - a hefyd Paul Labourne, swyddog nyrsio, gofal sylfaenol ac integredig, Llywodraeth Cymru. Croeso i'r tri ohonoch chi. Yn ôl ein harfer, diolch yn fawr iawn i chi am y dystiolaeth ysgrifenedig sydd wedi cael ei chyflwyno ymlaen llaw. Yn seiliedig ar hynny a sawl darn arall o dystiolaeth, mi awn yn syth i mewn i gwestiynau, rwy'n credu. Felly, David Rees i ddechrau.
English: Okay. Well there we are. That is the end of the session, the end of the questions. Thank you very much for responding to our questions in such an excellent way, and also for the written evidence submitted beforehand. Thank you very much. Can I further confirm that you will receive a transcript, as usual, of these discussions so that you can check that they are factually accurate? With those few closing remarks, thank you very much.
Welsh: Ocê. Wel dyna ni. Dyna ddiwedd y sesiwn, diwedd y cwestiynau. Diolch yn fawr iawn i chi am ateb y cwestiynau mewn ffordd mor fendigedig, a hefyd am y dystiolaeth ysgrifenedig ymlaen llaw. Diolch yn fawr iawn i chi. A gaf i bellach gadarnhau y byddwch chi'n derbyn y trawsgrifiad arferol o'r trafodaethau i chi allu cadarnhau eu bod nhw'n ffeithiol gywir? Gyda chymaint â hynny o ragymadrodd, diolch yn fawr iawn i chi.
English: To my fellow Members, I will move on to item 5, which is a motion under Standing Order 17.42 (vi) to resolve to exclude the public from the remainder of this meeting. Is everyone content? There we are.
Welsh: I fy nghyd-Aelodau, symudwn ymlaen i eitem 5, a'r cynnig o dan Reol Sefydlog 17.42 (vi) i benderfynu gwahardd y cyhoedd o weddill y cyfarfod hwn. Pawb yn gytûn. Dyna ni.
English: Yes, thank you, Chair. Just a bit more philosophising here. A Bill has been introduced by the Commission - that's what we have before us - and it's under the auspices of the Presiding Officer. So, do you think that the Commission should have taken this opportunity to consolidate all of the legislation in relation to electoral reform? So, in other words, do you think that the Welsh Government should have introduced a single Bill on all aspects of electoral reform across all elections?
Welsh: Ie, diolch, Gadeirydd. Dim ond i - . Wel, rhagor o athronyddu, os ŷch chi eisiau. Yn naturiol, Bil sydd wedi cael ei gyflwyno gan y Comisiwn o dan law'r Llywydd ydy hwn. Ydych chi'n credu, yn y lle cyntaf, y dylai'r Comisiwn fod wedi achub ar y cyfle yma i gydgrynhoi'r holl ddeddfwriaeth mewn perthynas â diwygio etholiadol? Hynny yw, mewn geiriau eraill, ydych chi'n meddwl y dylai Llywodraeth Cymru fod wedi cyflwyno un Bil ar bob agwedd ar ddiwygio etholiadol ar draws pob etholiad?
English: One further question on a different issue: what are your thoughts on the provisions of the Bill relating to the oversight of the Electoral Commission?
Welsh: Un cwestiwn bach arall ar fater gwahanol: beth ydy'ch barn chi ynglŷn â'r darpariaethau yn y Bil yma mewn perthynas â'r modd y mae'r Comisiwn Etholiadol yn cael ei oruchwylio?
English: Thank you, Chair. As you'll be aware, Keith, as well as this Bill, the Assembly Commission is considering bringing forward a second Bill, which would make further reforms to what is currently being considered. And the Welsh Government is also likely to bring forward a Bill to make changes to local government elections. So, bearing all of that in mind, would it have been better to do all of this in one Bill?
Welsh: Diolch, Gadeirydd. Fel y byddwch chi'n gwybod, Keith, yn ogystal â'r Bil yma, mae Comisiwn y Cynulliad yn ystyried cyflwyno ail Fil, a fyddai'n gwneud diwygiadau pellach i beth maen nhw'n ei gysidro ar hyn o bryd. Ac mae Llywodraeth Cymru hefyd yn debygol o gyflwyno Bil i wneud newidiadau i etholiadau llywodraeth leol. O gofio hynna i gyd fel cefndir, a fyddai hi wedi bod yn well gwneud hyn i gyd mewn un Bil, felly?
English: I personally don't see what the difference is, ultimately, because we're talking here about changing the law, and the process of making changes to the law doesn't affect the ultimate outcome. There's a great deal to be said for keeping things as simple as possible, but I do understand that there are other considerations at play, particularly in relation to the number of Assembly Members and how those Members are elected. So, I have no strong feelings one way or the other.
Welsh: Dwi ddim, yn bersonol, yn gweld beth yn y pen draw ydy'r gwahaniaeth, achos rŷn ni'n sôn am newid y gyfraith, ac nid yw'r broses o fynd o gwmpas newid y gyfraith yn effeithio ar beth yw'r canlyniad yn y pen draw. Mae yna lawer iawn i'w ddweud dros gadw pethau mor syml â phosibl, ond dwi yn deall bod yna ystyriaethau eraill, yn enwedig mewn cysylltiad â'r cwestiwn o faint o Aelodau a sut mae'r Aelodau yn cael eu hethol. Felly, does gyda fi ddim teimladau cryf y naill ffordd na'r llall.
English: Thank you for that. Do you believe that it's appropriate, therefore, that it's the Assembly Commission that's introducing this legislation, rather than the Welsh Government?
Welsh: Diolch am hynna. Ydych chi'n credu ei bod hi'n briodol, felly, taw Comisiwn y Cynulliad sy'n cyflwyno'r ddeddfwriaeth yma, yn hytrach na Llywodraeth Cymru?
English: Well, to a certain extent, the response is the same. But I can see, from a constitutional perspective, that changes that seek support on a cross-party basis - and the fact that you need that supermajority does underline the fact that the kind of change we're discussing here is something that is regarded as being over and above party politics, as a cross-party issue - seem to justify the role of the Commission in this.
Welsh: Wel, i raddau, yr un yw'r ateb, mewn gwirionedd. Ond dwi'n gallu gweld, o bersbectif cyfansoddiadol, fod newidiadau sydd i fod i gael cefnogaeth ar draws pleidiau - ac mae'r ffaith bod angen yr uwch-fwyafrif yn tanlinellu'r ffaith bod y math o newid rŷn ni'n sôn amdano yn rhywbeth sy'n cael ei gyfrif yn rhywbeth di-blaid, felly yn ddi-wleidyddiaeth plaid ac yn rhywbeth ar draws pleidiau - yn dangos cyfiawnhad dros rôl y Comisiwn.
English: And further to that again, another detail to philosophise on in this regard I would have thought is that you'll be aware that there are provisions in the Bill relating to the franchise that could already be made by the Welsh Ministers, using their existing Order-making powers under section 13 of the Government of Wales Act 2006. So, would it therefore have been more appropriate for the Welsh Ministers to use existing executive competence to change the franchise?
Welsh: Ymhellach i hynna eto, manylyn bach arall jest i athronyddu arno fe, byswn i'n meddwl, ydy, yn naturiol, fe fyddwch chi'n ymwybodol y ceir darpariaethau yn y Bil yn ymwneud â'r etholfraint y gallai Gweinidogion Cymru eu gwneud ar hyn o bryd gan ddefnyddio'u pwerau gwneud Gorchymyn presennol o dan adran 13 o Ddeddf Llywodraeth Cymru 2006. A fyddai hi, felly, wedi bod yn fwy priodol i Weinidogion Cymru ddefnyddio cymhwysedd gweithredol presennol i newid yr etholfraint?
English: Well, we're not talking here about the question of giving Welsh Ministers additional powers - we're not talking about section 36, are we? Again, I do feel that the transparency of the process is the important thing here. And, as all of us are aware, the Assembly's processes in relation to primary legislation are a fair bit more transparent and open to a higher level of scrutiny than would be the case were legislation made through secondary legislation. There will be an opportunity to discuss section 36, I'm sure, but there is this question of complexity and the form of electoral law, and that is a very important topic, and, again, there may be reasons why there is a need for primary legislation in this area, rather than secondary legislation.
Welsh: Wel, dŷn ni ddim yn sôn, ydyn ni, am y cwestiwn o roi pwerau ychwanegol i Weinidogion Cymru - dŷn ni ddim yn sôn am adran 36. Eto, dwi'n teimlo mai tryloywder y broses, efallai, sydd yn bwysig. Ac, fel mae pawb ohonom ni'n ymwybodol, mae prosesau'r Cynulliad mewn perthynas â deddfwriaeth gynradd yn dipyn mwy tryloyw ac yn agored i sicrhau lefel uwch o graffu nag ydy pwerau sy'n cael eu gwneud trwy ddeddfwriaeth eilaidd. Mae yna gwestiynau hefyd, efallai pan gawn ni gyfle i sôn am adran 36 - . Mae'r cwestiwn o gymhlethdod a ffurf cyfraith etholiadol yn bwnc pwysig iawn ac efallai eto fod yna resymau pam fod yr angen am ddeddfwriaeth gynradd yn hytrach na deddfwriaeth eilaidd.
English: Thanks very much.
Welsh: Diolch yn fawr.
English: Yes, a step back, perhaps, thinking about - . Just returning to that can of worms that you talked about, you said that, in Welsh, there is a Prif Weinidog in Westminster, and there's a Prif Weinidog here as well - it's a translation of 'First Minister' as well as 'Prime Minister'. And yet, the sky hasn't caved in in terms of confusion there. So, as you can see from the 'Dáil', which has been used for a century now - you see it with the use of that language and people are able to understand the context. Ultimately, people will be able to realise which Senedd we were talking about.
Welsh: Wel, cam yn ôl ychydig bach, o feddwl - . Jest mynd yn ôl i'r tun yna a oedd llawn abwyd yr oeddech chi'n sôn amdano fe, potentially, achos ar hyn o bryd, yn y Gymraeg, mae yna Brif Weinidog yn San Steffan ac mae yna Brif Weinidog yn fan hyn, achos mai'r cyfieithiad o 'First Minister' ydy 'Prif Weinidog'. Ac mor belled ag yr ydw i wedi sylwi dydy'r awyr ddim wedi cwympo i mewn eto o ran dryswch. Felly, buasech chi'n gweld, gyda defnydd fel y mae'r 'Dáil' wedi cael ei ddefnyddio ers canrif rŵan, effeithioldeb o'r defnydd a phobl yn gallu rhesymoli'r cyd-destun. Ar ddiwedd y dydd, buasai pobl yn gallu datrys pa Senedd dŷn ni'n sôn amdani efallai.
English: I'm not saying that the problems are insurmountable, but, in the case of 'Prif Weinidog' in Welsh, the problem doesn't arise in English, as you have 'First Minister' and 'Prime Minister'. But, in Welsh, yes, we can add a reference to Wales - 'Prif Weinidog Cymru' or 'Prif Weinidog y Deyrnas Unedig' - to explain which Prif Weinidog we are talking about. But, one way or another, I do feel that the problem would be far worse in the case of an institution that embodies devolved government in Wales. We would be forever having to use different terminology and inconsistent terminology in speaking Welsh and speaking English, and I predict that that would lead to problems. But I would like to highlight the fact that it's a matter of policy - as a lawyer, I have no view as to which is more important, but I do think that we need to be aware that there could be tensions in this regard.
Welsh: Dwi ddim yn dweud nad ydy'r problemau yn rhai y gallwch eu gorchfygu mewn rhyw ffordd, ond, yn achos y 'Prif Weinidog' yn Gymraeg, dyw'r broblem ddim yn codi yn Saesneg, ac mai 'First Minister' a 'Prime Minister' ydy'r termau. Ond, yn Gymraeg, ie, mi allwn ni ychwanegu cyfeiriad at Gymru neu'r Deyrnas Unedig neu beth bynnag er mwyn egluro pa Brif Weinidog dŷn ni'n sôn amdano fe. Ond, rhywsut neu'i gilydd, rwy'n credu y byddai problem llawer iawn gwaeth yn achos sefydliad sydd yn ymgorffori llywodraeth ddatganoledig yng Nghymru. Byth a beunydd, bydden ni'n gorfod defnyddio terminoleg wahanol ac anghyson wrth siarad Cymraeg a siarad Saesneg, a dwi yn rhagweld y byddai hynna yn creu problemau. Ond fe hoffwn i danlinellu'r ffaith mai mater o bolisi ydy hyn - fel cyfreithiwr, does gyda fi ddim barn ynglŷn â p'un sydd fwyaf pwysig, ond dwi'n credu bod angen bod yn ymwybodol bod yna densiynau yn tynnu i'r ddau gyfeiriad.
English: Just to build on the responses that you've given to David just now because, of course, we are where we are with this legislation. Nobody's saying this is the enlightened, ideal world that it should be. We do have to have legislation following on from this expert panel's report. It has to be implemented by 2021, so I'll ask two questions about the process. Of course, the process could have been better, but I would suggest an answer to you: that is, the reality is, as you've already mentioned, that we don't live in an utopian political world. So, the first question is: would it have been better if the Assembly Commission had taken the opportunity to consolidate the legislation in relation to elections in its entirety - that is, it's the Commission's job to bring forward comprehensive legislation on all elections? And following on from that, would it not have been better regardless not to leave it to the Commission and that it should be the Welsh Government introducing a single Bill on all aspects of electoral reform across all elections? As you've already mentioned, and as others have already mentioned, we have this Bill - this is where we are. The local government Bill is somewhere in the pipeline. That's where we are on that as well. And there is likely to be a great deal of mess to tidy up, without mentioning this utopian world that I'm trying to outline here.
Welsh: Dim ond yn adeiladu, a dweud y gwir, ar yr atebion roeddech chi wedi eu rhoi i David jest nawr, achos, wrth gwrs, rydyn ni lle rydyn ni efo'r ddeddfwriaeth yma. Does yna neb yn dweud mai hwn ydy'r byd cyfan gwbl goleuedig, ideal y dylai fo fod. Mae'n rhaid i ni gael deddfwriaeth yn dilyn yr adroddiad arbenigol yma. Mae'n rhaid iddo fo fod yn weithredol erbyn 2021, felly fe wnaf i ofyn dau gwestiwn bach ynglŷn â'r broses. Fe allai'r broses fod wedi bod yn well, ond hefyd mi fuaswn i'n awgrymu ateb i chi: hynny yw, y realiti, fel rydych chi wedi crybwyll eisoes, yw dydyn ni ddim yn byw mewn byd o iwtopia gwleidyddol. Felly, y cwestiwn cyntaf ydy: a fuasai wedi bod yn well petai Comisiwn y Cynulliad wedi achub ar y cyfle i gydgrynhoi'r ddeddfwriaeth ar etholiadau yn eu cyfanrwydd, ta beth - hynny yw, job y Comisiwn yw dod â deddfwriaeth gynhwysol ar bob etholiad? Ac yn dilyn o hynna hefyd, a fuasai wedi bod yn well ta beth i beidio â'i adael e i'r Comisiwn a bod Llywodraeth Cymru yn cyflwyno un Bil ar bob agwedd ar ddiwygio etholiadol ar draws pob etholiad? Fel dŷch chi wedi crybwyll eisoes, ac fel mae eraill wedi crybwyll eisoes, mae'r Bil yma - dyma lle rydyn ni. Mae'r Bil llywodraeth leol yn rhywle. Dyna lle rydyn ni yn fanna hefyd. Ac, wrth gwrs, mae'n beryg y bydd yna gryn dipyn o lanast, heb sôn am y byd iwtopaidd yma dwi'n trio'i amlinellu yn fan hyn.
English: Great, thank you very much.
Welsh: Grêt, diolch yn fawr.
English: The first item is the emergency question that I have accepted under Standing Order 12.67. I call on David Rees to ask the emergency question. David Rees.
Welsh: Yr eitem gyntaf yw'r cwestiwn brys rydw i wedi ei dderbyn o dan Reol Sefydlog 12.67. Dwi'n galw ar David Rees i ofyn y cwestiwn brys. David Rees.
English: It is some comfort that the EU 27 have given a narrow window to avoid the catastrophe of a 'no deal' Brexit. I strongly welcome Parliament's vote to take back control at this time of crisis. The Prime Minister must abandon her disastrous red lines and listen. The extra time must be used wisely, to break the deadlock and find a majority in Parliament for a soft form of Brexit, as we set out in 'Securing Wales' Future'. Failing that, the public must decide the way forward.
Welsh: Mae'n rhywfaint o gysur bod 27 aelod yr UE wedi cynnig cyfnod byr i osgoi trychineb Brexit 'dim cytundeb'. Croesawaf yn frwd bleidlais y Senedd i gymryd yr awenau yn ôl yn y cyfnod argyfyngus hwn. Mae'n rhaid i'r Prif Weinidog roi'r gorau i'w llinellau coch trychinebus a gwrando. Bydd angen defnyddio'r amser ychwanegol yn ddoeth, i datrys yr anghytundeb ac i dod o hyd i fwyafrif yn y Senedd sydd o blaid ffurf feddal ar Brexit, fel y nodir gennym yn 'Diogelu Dyfodol Cymru'. Os na fydd hynny'n digwydd, bydd angen i'r cyhoedd benderfynu ar y ffordd ymlaen.
English: I have to say, Brexit Minister, I'm very disappointed that you've been criticising the Prime Minister. While you and others in this Chamber, and elsewhere - [ Interruption.]
Welsh: Mae'n rhaid imi ddweud, Gweinidog Brexit, fy mod i'n siomedig iawn eich bod wedi bod yn beirniadu'r Prif Weinidog. Tra'ch bod chi ac eraill yn y Siambr hon, ac mewn mannau eraill - [ Torri ar draws.]
English: The Member has about as much support in this Chamber for his position as the Prime Minister has in the House of Commons for hers. [ Interruption. ] It is quite extraordinary, the day after we see resignations galore from the UK Government in order to vote against the whip, that at least the Prime Minister can count on the unswerving loyalty of Darren Millar. [ Interruption. ]
Welsh: Mae gan yr Aelod tua'r un faint o gefnogaeth o blaid ei safbwynt ef yn y Siambr hon ag sydd gan Prif Weinidog y DU yn Nhŷ'r Cyffredin o blaid ei safbwynt hi. [ Torri ar draws. ] Mae'n dra rhyfeddol, y diwrnod ar ôl i ni weld ymddiswyddiadau niferus o Lywodraeth y DU er mwyn gallu pleidleisio yn erbyn y chwip, o leiaf y gall y Prif Weinidog ddibynnu ar deyrngarwch diwyro Darren Millar. [ Torri ar draws. ]
English: I can't hear the Brexit Minister. Allow the Brexit Minister to be heard, please.
Welsh: Ni allaf glywed y Gweinidog Brexit. Caniatewch i'r Gweinidog Brexit gael ei glywed, os gwelwch yn dda.
English: The reason we are in this pickle is entirely the Prime Minister's fault. Had she realised early on that the narrow coalition between the Brexiteers and the DUP and her party was going to get us to this position - one which was completely obvious from the very start - we would not be in this chaotic situation three days before we were intended to leave. The Prime Minister now must do what she has failed to do from the start and show leadership on this issue, reach out across the House of Commons, comply with the will of the House of Commons - she's only in this position because of the abject failure of the Government - and take forward to the EU a deal that both Parliament can support and the EU can support, and which this Government here in Wales has been advocating for two years and more.
Welsh: Y Prif Weinidog yn unig sydd ar fai ein bod yn y strach hwn. Petai hi wedi sylweddoli'n gynnar bod y glymblaid gul rhwng cefnogwyr Brexit, y DUP a'i Phlaid hi ei hunan yn mynd i 'n gadael yn y sefyllfa hon - sefyllfa a oedd yn gwbl amlwg o'r cychwyn cyntaf - ni fyddem ni yn y sefyllfa anhrefnus hon dri diwrnod cyn y bwriadwyd i ni adael. Nawr mae'n rhaid i'r Prif Weinidog wneud yr hyn y mae hi wedi methu â'i wneud o'r dechrau a dangos arweinyddiaeth ar y mater hwn, estyn ar draws Tŷ'r Cyffredin, cydymffurfio ag ewyllys Tŷ'r Cyffredin - mae hi yn y sefyllfa hon dim ond oherwydd methiant llwyr y Llywodraeth - a chyflwyno cytundeb i'r DU y gall y Senedd a'r UE ei gefnogi ac y mae'r Llywodraeth yn y fan yma yng Nghymru wedi bod yn dadlau drosto am ddwy flynedd a mwy.